

Slika, ki vsebuje besede besedilo, pisava, posnetek zaslona, grafika

Opis je samodejno ustvarjen

Datum: 15. januar 2025

Spoštovani.

Vabimo vas, da se udeležite  triurnih usposabljanj s področja **KOPOP in LOPS**, ki jih bomo za vas izvedli v **februarju in marcu 2025.** Če teh tem še niste poslušali, lahko z udeležbo vsake pridobite 3 ure, od skupne obveznosti 9 ur v prvih treh letih. Vsaka tema se namreč prizna le enkrat.

**Petek, 28. februar ob 9.uri, Zakaj pridelovati lokalne sorte kmetijskih rastlin,**

Občina Šentjur pri Celju (Mestni trg 10, 3230 Šentjur), predavajo M. Zupančič, V. Mihalič, M. Vaukan – prijava ni potrebna!

*Poleg ostalega bomo udeležencem predstavili možnosti izboljšanja ekonomike pridelave lokalnih sort  z direktno prodajo na kmetiji ter s predelavo in prodajo izdelkov. Predstavili bomo tudi primere s kmetij.*

**Torek, 4. marec ob 9. uri**, **Dobre kmetijske prakse za ohranjanje tal**,

Občina Šentjur pri Celju (Mestni trg 10, 3230 Šentjur), predavajo B. Dimec, I. Škerbot, A. Marguč Kavc - prijava ni potrebna!

*Med drugim boste udeleženci seznanjeni z ukrepi za zdrava in živa tla: širok kolobar, dovolj humusa v tleh, ohranjena struktura tal in ne nazadnje tudi ohranjanje naravnih vegetacijskih pasov, mejic.*

**Sreda, 5. marec ob 9. uri**, **Senena prireja od A do Ž**,  *spletno usposabljanje*,

predavajo J. Benedičič, T. Kukenberger in  P. Apat, povezuje R. Samec

*Vas zanima prireja mleka in mesa brez silaže? Med predavanjem "Seneno od A do Ž"  boste iz prve roke spoznali, kako se lotiti senene prireje, vse od planiranja, sušenja, certifikacije in povezovanja. Za vas bodo predavanje izvedli trije izkušeni "seneni kmetje", člani Zavoda seneno.*

Čim prej se registrirajte tukaj:  <https://tinyurl.com/2phpfynj>, povezavo dobite takoj.

**Torek, 11. marec ob 9. uri**, **Dobre kmetijske prakse za varovanje voda**,

Gasilski dom PGD Gotovlje (Gotovlje 34, 3310 Žalec), predavajo B. Dimec, I. Škerbot, V. Zalokar - prijava ni potrebna!

*Udeležencem bodo predstavljene kmetijske prakse obdelave tal z minimalnimi posegi v tla, skrb za živost tal, pomen pestrosti rastlinskih vrst v kolobarju s poudarkom na ozelenitvi tal (dosevki, podsevki), varna in okolju ter rastlinam prilagojena raba FFS, upoštevanje in vzdrževanje varovalnih pasov ob vodotokih, uravnoteženo gnojenje in raba organskih ter mineralnih gnojil*,…

V obdobju od julija do 15. decembra 2025 bomo izvedli še več triurnih usposabljanj za KOPOP in LOPS, tako da boste imeli še dovolj priložnosti, da do 15. 12. 2025 opravite skupaj 9 ur. O datumih vas bomo pravočasno obvestili.

Informacije o usposabljanjih s področij preostalih tem, ki jih bodo izvajali na drugih kmetijsko gozdarskih zavodih, lahko najdete na spletni strani KGZS

[Usposabljanje kmetov 2024-2025 | KGZ Slovenije](https://www.kgzs.si/usposabljanje-kmetov-2024-2025).

V primeru, da imate digitalno potrdilo, si lahko skupno število opravljenih ur usposabljanj pogledate na portalu moja e- kmetija na tej povezavi:

<https://moja.e-kmetija.gov.si/app/portal/javno>.

Vaši kmetijski svetovalci

Vesna Čuček, univ. dipl. ekon. in univ. dipl. inž. agr.  
vodja oddelka I